Hrvatska Kinezima, čini se, više nije obećana zemlja. Iako ih je u Hrvatskoj službeno 492, prema podacima Državnoga zavoda za statistiku iz posljednjeg popisa stanovništva, neslužbeno se može čuti da ovdje živi oko tisuću državljana te dalekoistočne zemlje, piše Poslovni dnevnik.

Na prvu se čini da ih je više, da su brojke premale, ali prema riječima sugovornika s kojima je list razgovarao, Kinezi u posljednje tri godine napuštaju Hrvatsku. Najčešće se vraćaju u Kinu ili pak odlaze u razvijenije zemlje Europske unije.

– Napuštaju Hrvatsku iz dana u dan. Neki se vraćaju u Kinu, neki odlaze dalje, u Češku, Poljsku, a neki i u Ameriku. Nema više ljudi, odlaze naši prijatelji, gotovo se više nemamo s kime i družiti – kaže Wenzi Chen, Kinez koji već gotovo 20 godina živi na zagrebačkoj adresi.

Broj kineskih restorana u Zagrebu gotovo je prepolovljen, a njegov restoran Mr. Chen jedan je od "preživjelih".

Njegovu priču pročitajte ovdje: Broj kineskih restorana u Zagrebu prepolovljen, trgovina cvjeta jedino u Slavoniji